section_heading: Novi klub
paragraph_text: Po dolasku u klub, Red Bull je obznanio da će u njemu doći do ogromnih promjena. Pa su tako promijenili ime kluba samo radi vlastite promidžbe, promijenjena je cijela uprava i menadžment kluba, te su se novi vlasnici kluba izjasnili da je Red Bull Salzburg novi klub, osnovan po njihovom dolasku, bez povijesti. To je diglo pobunu kod navijača koji nisu htjeli u zaborav baciti veliku 72-godišnju povijest kluba. Inače, ta bogata tvrtka u svom vlasništvu ima i nogometni klub iz New Yorka čiju su povijest ipak priznali, unatoč promjeni imena. <br> Tradicionalna ljubičasta boja kluba isto je zaboravljena. Tek rezervni dresovni posjeduju nešto ljubičaste, dok je ona iz grba u potpunosti maknuta. Takvo nešto diglo je veliku pobunu, ne samo kod navijača Austrije Salzburg, nego i kod onih inozemnih koji su se protivili prvotno velikoj komercijalizaciji sporta. <br> 310px|mini|Utakmica s [[FK Austria Beč|bečkom Austrijom u 2005. godini]] 5 je mjeseci trajalo protestiranje navijača, no, 15. rujna 2005. godine svi su odustali. Nije došlo ni do kakvog dogovora s novom upravom i ona je nastavila po svom planu. Od tada postoje dvije navijačke grupe oko kluba. Crveno-bijeli koji podupiru novi klub i ljubičasto-bijeli koji se tome protive. U veljači 2006. godine oni koji su bili protiv Red Bulla uspješno su registrirali klub SV Austria Salzburg zajedno sa starim grbom i spojili ga sa Salzburg Police Sports Clubom koji je igrao u 1. Salzburg Landligi, tj. 4. austrijskoj ligi. <br> Što se tiče Red Bull Salzburga nova je uprava dovela klub do 2. mjesta u prvenstvu sezone 2005./06. Dana 23. svibnja 2006. godine kao trener je doveden bivša njemačka nogometna zvijezda Lothar Matthäus, a kao sportski direktor je došao jedan od najtrofejnijih trenera svijeta talijan Giovanni Trapattoni.